Isotretinoin

Isotretinoin kjent under merkenavnet Accutane er en medisin primært brukt til å behandle alvorlig akne. Det kan også brukes ved alvorlig iktyose og visse kreftformer. Det er et A-vitaminsyre preparat. Isotretinoin Orifarm er navnet på medisinen som er brukt i Norge.

Effekt og dosering 
Isotretinoin finnes som kapsler på 10 eller 20 mg og doseres etter kroppsvekt. Dagsdosen tas en gang daglig til mat, eller et glass melk.

Medikamentet er svært effektivt, men har også potensielle kraftige bivirkninger og derfor anbefalt som siste behandlingsalternativ. Resept for Isotretinoin må skrives ut av hudlege.

Bivirkninger 
De fleste pasienter får tørre lepper og slimhinner. Mindre vanlige og sjeldne bivirkninger inkluderer muskelsmerter (myalgias), hodepine og kvalme.

Neseblod og øyeirritasjoner kan forekomme.

Noen får lett hodepine, kløe og økt svette.

Isotretinoin kan øke fettverdiene i blodet og påvirke leveren så det derfor obligatorisk med blodprøvekontroller under behandlingen. All bruk av alkohol skal unngås under behandling pga påvirkning av leveren.

Fosterskadelig 
Medikamentet har en fosterskadelig effekt som utgjør stor risiko for misdannelser. Derfor må kvinner under behandling unngå å bli gravide. Kvinner må bruke pålitelig prevensjon under behandlingen og fem uker etterpå. Kvinner må også ta graviditetstest før behandling, i tillegg til hver gang nye tabletter skrives ut fra legen og utleveres fra apoteket.

Depresjon 
Man har reist spørsmål om mulig sammenheng mellom bruk av medikamentet og depresjon og selvmordstanker. Publiserte undersøkelser viser at det ikke kan påvises noen sikker sammenheng.

Referanser

Eksterne lenker 
  Isotretinoin hos NHI.no

Medisinske behandlinger
Legemidler